L 218/2 Jurnalul Oficial al Uniunii Europene 19.8.2010 REGULAMENTE REGULAMENTUL (UE) NR. 744/2010 AL COMISIEI din 18 august 2010 de modificare a Regulamentului (CE) nr. 1005/2009 al Parlamentului European şși al Consiliului privind substanțele care diminuează stratul de ozon, în ceea ce priveşte utilizările critice ale halonilor (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1005/2009 al Parla- mentului European şi al Consiliului din 16 septembrie 2009 privind substanţele care diminuează stratul de ozon (!), în special articolul 13 alineatul (2), întrucât: (1) 0) () JO JO Halon 1301, halon 1211 şi halon 2402 (denumiţi în continuare „haloni”) sunt substanțe care diminuează stratul de ozon enumerate ca substanțe reglementate în grupa II din anexa I la Regulamentul (CE) nr. 1005/2009. În statele membre, producţia de haloni face obiectul unei interdicții începând cu 1994, în conformitate cu cerințele Protocolului de la Montreal. Cu toate acestea, utilizarea acestora continuă să fie permisă pentru anumite utilizări critice, conform celor stabilite în anexa VI la Regulamentul (CE) nr. 1005/2009. În conformitate cu dispozițiile articolului 4 alineatul (4) punctul (iv) din Regulamentul (CE) nr. 2037/2000 al Parlamentului European și al Consiliului din 29 iunie 2000 privind substanțele care diminuează stratul de ozon ('), Comisia a reexaminat anexa VII la respectivul regulament. În acest sens, Comisia a examinat utilizările actuale ale halonilor, precum și disponibilitatea și imple- mentarea unor alternative viabile din punct de vedere tehnic şi economic sau a unor tehnologii acceptabile din perspectiva mediului și a sănătății (denumite în continuare „alternative”). Între timp, Regulamentul (CE) nr. 2037/2000 a fost înlocuit de Regulamentul (CE) nr. 1005/2009, anexa VII la Regulamentul (CE) nr. 2037/2000 devenind anexa VI la Regulamentul (CE) nr. 1005/2009, fără nicio modificare. În urma reexaminării, s-au constatat interpretări diferite la nivelul statelor membre în ceea ce priveşte utilizările descrise ca fiind utilizări critice în anexa VI la Regula- mentul (CE) nr. 1005/2009. Prin urmare, fiecare punere în aplicare cu haloni trebuie descrisă amănunțit, L 286, 31.10.2009, p. 1. L 244, 29.9.2000, p. 1. (4) indicându-se categoria de echipamente sau de instalații aferentă, scopul aplicației, tipul extinctorului cu halon şi tipul de halon. De asemenea, rezultatele reexaminării au demonstrat că, în afara unui număr redus de cazuri, halonii nu mai trebuie să îndeplinească cerințele antiincendiu în cazul noilor echipamente şși instalații și că instalarea de alter- native a devenit o practică curentă. Cu toate acestea, extinctoarele şi sistemele antiincendiu cu haloni sunt în continuare necesare în cazul anumitor echipamente care sunt sau care vor fi fabricate pe baza proiectelor existente. De asemenea, conform reexaminării, halonii sunt sau ar putea fi înlocuiți, cu timpul, cu alternative viabile și la preţuri rezonabile pentru majoritatea aplicațiilor anti- incendiu care intră în alcătuirea echipamentelor sau a instalațiilor existente sau în alcătuirea echipamentelor fabricate pe baza proiectelor existente. Prin urmare, în perspectiva disponibilității și imple- mentării sporite de alternative, este oportun să se stabi- lească, pentru fiecare aplicație, datele limită începând cu care utilizarea halonilor pentru noile echipamente și noile instalații nu vor constitui o utilizare critică, instalarea unui extinctor sau a unui sistem antiincendiu cu haloni nefiind, în consecinţă, permisă. În ceea ce priveşte definirea conceptelor de „nou echipament” și „noi instalații”, trebuie să se ţină seama, în mod cores- punzător, de etapa din ciclul de viață a echipamentului şi instalațiilor respective în cadrul căreia este efectiv fixată proiectarea spațiului ce necesită protecție antiincendiu. Totodată, se cuvine să se stabilească, pentru fiecare aplicaţie, datele de utilizare finală începând cu care utilizarea de haloni pentru extinctoarele sau sistemele antiincendiu aferente tuturor echipamentelor şi instala- țiilor, fie că este vorba de echipamente şi instalaţii existente, fie că este vorba de echipamente care sunt sau care vor fi fabricate pe baza proiectelor existente, ar înceta să constituie o utilizare critică. În consecință, utilizarea halonilor nu ar fi permisă și toţi extinctorii și sistemele antiincendiu cu haloni ar trebui înlocuite, convertite sau scoase din funcțiune până la data de utilizare finală, în conformitate cu articolul 13 alineatul (3) din Regulamentul (CE) nr. 1005/2009.